Bosna i Hercegovina

Federacija Bosne i Hercegovine

Tuzlanski kanton

**GRAD GRAČANICA**

Služba za poduzetništvo, lokalni razvoj i finansije

Broj:02-24-02371-2019

Datum:09.07.2019.godine

U sklopu projekta „Ekonomsko osnaživanje socijalno i materijalno ugroženih osoba i mladih osoba kroz proizvodnju povrća u plastenicima“ Grada Gračanica u 2019. godini i na osnovu Sporazuma o saradnji broj 02-24-02309-2019 od 02.07.2019. godine o prihvatanju saradnje sa „MAID“ Sarajevo kojim su osigurana donatorska sredstva od strane Humanitarne organizacije „MAID“ 40 %, Grad Gračanica 40 % i vlastitog učešća korisnika 20 %, u cilju razvoja plasteničke proizvodnje na području Grada Gračanica, Gradonačelnik Grada Gračanica raspisuje:

**JAVNI POZIV**

**za predaju zahtjeva za dodjelu plastenika od 100 m2 sa**

**dodatnom opremom putem sufinansiranja u projektu**

**I PRAVO UČEŠĆA**

Pravo na učešće u Projektu imaju socijalno i materijalno ugrožene osobe i mlade osobe sa područja Grada Gračanica koje posjeduju vlastito poljoprivredno zemljište ili njihovi uži članovi porodice kao i zemljište ustupljeno na korištenje ili u zakup u neposrednoj blizini stambenog objekta u kojem stanuju.

**II USLOVI ZA DODJELU PLASTENIKA**

**Podnosioc zahtjeva treba da ispunjava slijedeće uslove:**

1. Da je nezaposlena osoba ili osoba sa minimalnim primanjima,
2. Da je upisan u Registar poljoprivrednih gazdinstava u Gradskoj službi nadležnoj za poslove vođenja registara i izvršio ažuriranje podataka za 2019. godinu ili dostaviti ovjerenu izjavu da će se upisati u Registar poljoprivrednih gazdinstava prije dodjele plastenika,
3. Da je podnosilac zahtjeva ili član uže porodice vlasnik ili posjednik poljoprivrednog zemljišta pogodnog za plasteničku proizvodnju a koje se nalazi u neposrednoj blizini stambenog objekta u kojem stanuje,
4. Da ima mogućnost navodnjavanja plastenika,
5. Da sufinansira 20% od nabavne cijene plastenika sa pratećom opremom (497,00 KM),
6. Da ne posjeduje više od 100 m2 plastenika
7. Da obavezno prisustvuje edukaciji iz oblasti plasteničke proizvodnje u trajanju od dva dana.

Služba za poduzetništvo i lokalni razvoj i finansije Grada Gračanica je nosilac aktivnosti vezanih za realizaciju Projekta.

**III KRITERIJI ZA DODJELU PLASTENIKA**

Kriteriji za bodovanje podnosioca zahtjeva:

1. pogodnost vlastitog zemljišta za plasteničku proizvodnju i mogućnost navodnjavanja

(utvrđuje Komisija za dodjelu plastenika na licu mjesta), 1-3 boda,

* slabi uslovi (veliki nagib, udaljenost od kuće više od 200 m) 1 bod
* dobri uslovi (relativno veliki nagib, udaljenost od kuće do 100 m) 2 boda,
* jako dobri uslovi (blagi nagib, blizu kuće, dobar pristup) 3 boda.

**Kandidati kod kojih se na terenu utvrdi da ne posjeduju poljoprivredno zemljište pogodno za plasteničku proizvodnju (npr.veliki nagib, veličina parcele i sl.) ili nemaju mogućnosti za navodnjavanje neće se bodovati, te se njihove prijave neće uzeti u razmatranje.**

1. dodatni bodovi po osnovu pripadnosti jednoj od dole navedenih kategorija:

* podnosilac zahtjeva nezaposlen (vrijeme provedeno na birou za zapošljavanje), od 1-4 boda,

- od 0-3 god. 1 bod,

- od 3-6 god. 2 boda,

- od 6-10 god. 3 boda,

- više od 10 god. 4 boda,

- za svakog punoljetnog nezaposlenog člana porodice, koji se nalazi na evidenciji nezaposlenih osoba Biroa za zapošljavanje – 1 bod,

- za svakog izdržavanog člana porodice (, djeca, učenici i sl.) – 1 bod,

* mlade osobe životne starosti do 35 godina – 5 bodova,
* ako je podnosilac zahtjeva samohrani roditelj – 5 bodova
* socijalni aspekt – minimalna primanja po članu domaćinstva do 100,00 KM -7 bodova,
* socijalni aspekt – minimalna primanja po članu domaćinstva do 200,00 KM -5 bodova,
* socijalni aspekt – minimalna primanja po članu domaćinstva do 250,00 KM - 4 boda,
* socijalni aspekt – minimalna primanja po članu domaćinstva do 300,00 KM - 3 boda,
* socijalni aspekt stanje na terenu: 0-4 boda.

Kada kandidati pri bodovanju imaju isti broj bodova, prednost će imati kandidati koji imaju status mlade osobe.

**IV POTREBNA DOKUMENTACIJA**

Potrebna dokumentacija za dodjelu plastenika:

1. obrazac za prijavu na Javni poziv

2. CIPS prijavnica podnosioca zahtjeva – original ili ovjerena kopija,

3. ovjerena kopija lične karte,

4. ovjerena kućna lista,

5. dokaz o nezaposlenosti kandidata izdat od Službe za zapošljavanje ili potvrda da osoba nije poreski obveznik,

6. dokaz o nezaposlenosti svih punoljetnih članova porodice izdat od Službe za

zapošljavanje,

7. Potvrde iz škole/fakulteta za djecu/izdržavane članove domaćinstva,

8. Potvrda o visini primanja zaposlenih članova domaćinstva

9. vlasništvo ili posjed nad parcelom (kopija ZK izvadka ili Posjedovnog lista, kao i

ugovor o zakupu),

10. Ovjerena izjava da ne posjeduje plastenik ili ovjerena izjava da ne posjeduje više od 100 m2 u svom vlasništvu,

11. Ovjerena izjava da će korisnik podrške dobiveni plastenik zadržati u vlasništvu najmanje 2 godine od potpisivanja Ugovora,,

12. Ovjerena izjava da podnosilac zahtjeva u posljednjih 5 godina nije ostvario pravo na donaciju, dodjelu ili sufinansiranje nabavke plastenika od grada, ministarstva, humanitarnih i drugih organizacija,

13. ovjerena izjava da će sufinansirati 20% od nabavne cijene plastenika sa pratećom opremom ( 497,00 KM), te da će obavezno prisustvovati edukaciji iz oblasti plasteničke proizvodnje u trajanju od dva dana,

14. dokaz da je samohrani roditelj (smrtni list ili rješenje o razvodu i starateljstvu),

15. potvrda o upisu u Registar poljoprivrednih gazdinstava od gradske službe prema mjestu prebivališta (fizička lica) izdate u 2019.godini.

**V PROCEDURA ODABIRA KORISNIKA**

Komisiju za odabir krajnjih korisnika za dodjelu plastenika sa pratećom opremom putem sufinansiranja u saradnji sa humanitarnom organizacijom čine: predstavnik organizacije Muslim Aid i dva predstavnika Grada Gračanica.

Zadatak Komisije za dodjelu plastenika je:

* pregled prispjelih prijava, evidentiranje kandidata koji ispunjavaju uslove iz Javnog poziva, obavljanje uviđaja na licu mjesta, sačinjavanje liste krajnjih korisnika na osnovu utvrđenih kriterija za bodovanje te istu dostavlja Gradonačelniku.

Saglasnost na predloženu rang listu kandidata daje Gradonačelnik.

Rang lista odabranih kandidata će biti objavljena na oglasnoj ploči Grada i službenoj web stranici Grada Gračanica.

**NAPOMENA:**

* Kandidati koji ostvare pravo na dodjelu plastenika obavezni su prisustvovati edukaciji u trajanju od dva dana.
* Realizacija projekta će biti obavljena po izboru krajnjih korisnika i po potpisivanju tripartitnog Sporazuma o sufinansiranju.

Obrasci zahtjeva za prijavu mogu se preuzeti na info pultu Grada Gračanica i zajedno sa dokumentacijom predati u zatvorenoj koverti na protokol Grada Gračanica sa naznakom „Za javni poziv za dodjelu plastenika“, a rok za podnošenje zahtjeva je 21 dan, od dana objavljivanja javnog poziva u sredstvima javnog informisanja Grada Gračanica (Radio Gračanica), web stranici Grada Gračanica , te na oglasnoj ploči Grada Gračanica.

Sve dodatne informacije mogu se dobiti u Službi za poduzetništvo, lokalni razvoj i finansije Grada Gračanica, ili na broj telefona 035/700 857 svakim radnim danom od 08:00-15:00 sati.

**Javni poziv ostaje otvoren do 30.07. 2019. godine do 15:00 sati.**

**Prijave sa pratećom dokumentacijom se dostavljaju do navedenog datuma lično na protokol Grada Gračanica ili putem pošte na adresu:**

**Grad Gračanica,**

**Služba za poduzetništvo, lokalni razvoj i finansije,**

**Mula Mustafe Bašeskije broj 1, 75320 Gračanica**

**sa naznakom:**

**„PRIJAVA NA JAVNI POZIV ZA PREDAJU ZAHTJEVA ZA DODJELU PLASTENIKA OD 100 m2 SA DODATNOM OPREMOM PUTEM SUFINANSIRANJA U PROJEKTU“ NE OTVARAJ**

Nepotpune i neblagovremene prijave se neće uzeti u razmatranje.

**DOSTAVITI: GRADONAČELNIK**

1. Muslim Aid, Koševo 10 Sarajevo Nusret Helić

2. Oglasna tabla Grada Gračanica

3. Web stranica Grada Gračanica

4. Gradonačelnik

5. Služba za poduzetništvo, lokalni razvoj i finansije

6. a/a